*Projekts*

**LATVIJAS REPUBLIKAS MINISTRU KABINETA**

**SĒDES PROTOKOLLĒMUMS**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

Rīgā Nr. 2019. gada \_\_.\_\_\_\_\_

**.§**

**Informatīvais ziņojums par Ministru kabineta 2018. gada 6. februāra sēdē (prot. Nr. 7, 40.§, 3., 7.2. un 12. punkts) dotā uzdevuma izpildei nepieciešamo rīcību**

1. Pieņemt zināšanai Tieslietu ministra iesniegto informatīvo ziņojumu.
2. Pieņemt zināšanai, ka jauna cietuma Liepājā būvniecības projekta provizoriskā ietekme uz vispārējās valdības budžeta bilanci atbilstoši Eiropas kontu sistēmai ir -140 000 *euro* 2019.gadā, -8 511 418 *euro* 2020.gadā, -60 000 766 *euro* 2021.gadā, -63 441 964 *euro* 2022.gadā un -9 853 980 *euro* 2023.gadā.
3. Ņemot vērā šā protokollēmuma 2.punktā minēto fiskālo ietekmi, jautājumu par atļaujas došanu Tieslietu ministrijai uzņemties papildu valsts budžeta ilgtermiņa saistības Tieslietu ministrijas budžeta apakšprogrammā 04.02.00 "Ieslodzījuma vietu būvniecība" ilgtermiņa saistību pasākumam "Jauna cietuma būvniecība Liepājā" laikposmā no 2020. - 2023. gadam izskatīt likumprojekta "Par vidēja termiņa budžeta ietvaru 2020., 2021. un 2022.gadam" un likumprojekta "Par valsts budžetu 2020.gadam" sagatavošanas procesā.
4. Uzdot Tieslietu ministrijai kopā ar Finanšu ministriju turpināt sarunas ar Eiropas Padomes Attīstības banku attiecībā uz iespēju aizņemties finansējumu jaunā Liepājas cietuma būvniecībai un būvuzraudzībai. Tieslietu ministram ziņot par sarunu rezultātiem 2019.gada 23.augusta Ministru kabineta sēdē.

5. Atļaut jauna Liepājas cietuma būvniecības nodrošināšanai izmantot no valsts akciju sabiedrības "Tiesu namu aģentūra" pamatkapitālā iepriekš ieguldītajiem līdzekļiem ieslodzījuma vietu infrastruktūras attīstībai 2019. gadā būvdarbu organizēšanai ne vairāk kā 140 000 euro. Kā papildus vispārējās valdības izdevumu negatīvās ietekmes neitralizējošu pasākumu Tieslietu ministrijai līdz 2019.gada 13.septembrim iesniegt izskatīšanai Ministru kabineta sēdē Ministru kabineta rīkojuma projektu par finansējuma pārdali uz valsts budžeta programmu "Līdzekļi neparedzētiem gadījumiem" no Tieslietu ministrijas budžeta programmai 97.00.00 “Nozaru vadība un politikas plānošana” 2019.gadam atbalstītā prioritārā pasākuma “Justīcijas institūciju funkciju un procesu izvērtējums, t.sk.  izmeklēšanas institūta reformēšanas iespēju izpēte” (Ministru kabineta 08.02.2019. prot. Nr.6 1.§ 3.punkts) piešķirtā finansējuma 500 000 euro apmērā, kuru 2019.gadā netiek plānots apgūt.

6. Izbeigt Ministru kabineta 2017.gada 16.maija sēdes protokola Nr.25 33.§ 3. un 4. punktā minēto uzdevumu izpildes kontroli.

Ministru prezidents Arturs Krišjānis Kariņš

Valsts kancelejas direktors Jānis Citskovskis

Iesniedzējs:

tieslietu ministrs,

Ministru prezidenta biedrs Jānis Bordāns